Publication: Magyar Közlöny
Issue: MK-2006-144 (Year: 2006, Number: 144)
Era: 2004-2010
Section: 1993. évi XCVI. törvény (a továbbiakban: Öpt.) 78. § (1)
Paragraph Index: 27

(1) Az Nybr. 25. §-a (1) bekezdésének c) pontja helyébe a következõ rendelkezés lép: [A pénztár minden évben, legkésõbb a pénzügyi évet követõ év június 30-ig köteles nyilvánosságra hozni:] „c) a pénztár egészének a tárgyévi és az azt megelõzõ négyévi nettó és bruttó hozamrátáját a 4. számú mellékletben leírt módszerrel számítva, összehasonlítható szerkezetben, valamint a referenciaindex ugyanazon idõszakra vonatkozó hozamrátáját. Választható portfoliós rendszer mûködtetése esetén a pénztári hozamráták, referenciahozamok mellett a választható portfoliókra vonatkozó hozamrátákat, referenciahozamokat is nyilvánosságra kell hozni. A referenciaindex hozamrátáját csak a 2002. január 1-jétõl kezdõdõ idõszakra kell publikálni,”

Source: https://magyarkozlony.hu/hivatalos-lapok/095b8bfdca11cbb8a8a0a3f8f9005e723cf83037/dokumentumok/9cd389f8bca37ff00680f9be5a70d71690ecb740/letoltes